b"\n_START_ARTICLE_\nTom\xc3\xa1s Motos\n_START_SECTION_\nTraject\xc3\xb2ria professional\n_START_PARAGRAPH_\nHa exercit com a docent a tots els nivells educatius: mestre, professor de llengua i literatura a secund\xc3\xa0ria i formaci\xc3\xb3 professional, professor de l\xe2\x80\x99Escola de Magisteri (Centre d\xe2\x80\x99Ensenyaments Integrats de Xest) i professor titular de la Universitat de Val\xc3\xa8ncia._NEWLINE_Ha estat professor de diversos cursos, m\xc3\xa0sters i postgraus de creativitat, teatre, gesti\xc3\xb3 cultural, expressi\xc3\xb3 corporal, teatre en l'educaci\xc3\xb3, educaci\xc3\xb3 art\xc3\xadstica i formaci\xc3\xb3 de directius. Actualment \xc3\xa9s codirector del M\xc3\xa0ster en Teatre Aplicat i del Postgrau Teatre en l'Educaci\xc3\xb3: Pedagogia Teatral de la Universitat de Val\xc3\xa8ncia. Ha elaborat materials curriculars de llengua i literatura i de teatre en l\xe2\x80\x99educaci\xc3\xb3 tant per a educaci\xc3\xb3 prim\xc3\xa0ria, secund\xc3\xa0ria com per a ensenyament superior. De la mateixa manera, ha investigat sobre glottodrama tot publicant articles de did\xc3\xa0ctica per a l\xe2\x80\x99ensenyament-aprenentatge de segones lleng\xc3\xbces o L2 amb t\xc3\xa8cniques dram\xc3\xa0tiques. Ha confeccionat un pla d\xe2\x80\x99intervenci\xc3\xb3 en educaci\xc3\xb3 emocional, dins de la formaci\xc3\xb3 del professorat, centrat en l\xe2\x80\x99escolta activa, l'assertivitat i l\xe2\x80\x99autoestima, utilitzant estrat\xc3\xa8gies did\xc3\xa0ctiques com els procediments expressius, concretament les t\xc3\xa8cniques dram\xc3\xa0tiques, abordant l\xe2\x80\x99educaci\xc3\xb3 emocional com la intersecci\xc3\xb3 de l\xe2\x80\x99educaci\xc3\xb3, l\xe2\x80\x99art i la psicoter\xc3\xa0pia, proposant l'expressi\xc3\xb3 total.\n_START_SECTION_\nObra\n_START_PARAGRAPH_\n\xc3\x89s autor de diverses obres de teatre, manuals d'arts esc\xc3\xa8niques i dansa, articles i llibres sobre t\xc3\xa8cniques dram\xc3\xa0tiques, creativitat i teatre aplicat."